Lykophron

Lykophron (5. sajandi lõpp eKr – 4. sajandi algus eKr) oli vanakreeka sofist, kes elas tõenäoliselt Sitsiilia saarel Sürakuusa linnas.Platon, "Teine kiri" 314d

Lykophroni tööst on säilinud väga vähe ning seegi peamiselt Aristotelese põgusate viidetes. Samas toetavad need viited arvamust, et Lykophron käsitles oma töödes sofistidele omaseid teemasid:
 Verbi "olema" käsitlemine, mille osas Lykophron arvas, et tuleks hoiduda verbi tarvitamisest koopulana, et vältida "olema" predikatiivse ning eksistentsiaalse tarvituse segiajamist;Aristoteles, "Füüsika" I raamat, 2. peatükk, 185b25-31
 Teadmise tähenduse relatiivne lahtimõtestamine, mis avaldub väites, et teadmine on teatava fakti ja hinge ühtsus;Aristoteles, "Metafüüsika" 1045b8-11
 Seaduste lahtimõtestamine kokkuleppest lähtuvalt, mis tähendab, et seadused ei ole tema hinnangul antud ei jumalikult ega loomupäraselt, vaid need on tekkinud inimeste omavahelise kokkuleppe tulemusena.Aristoteles, "Poliitika" III raamat, 9. peatükk, 1280b6-12

Viited

Kategooria:Vanakreeka filosoofid
Kategooria:5. sajand eKr
Kategooria:4. sajand eKr
Kategooria:Sofistid